दिल्लीः मुख्यमंत्री बनने के बाद पहली बार PM मोदी से मिले भगवंत मान, पंजाब के लिए की ये मांग
सीएम मान ने बताया कि प्रधानमंत्री ने उन्हें राष्ट्रीय सुरक्षा पर मदद का भरोसा दिया है। साथ ही उन्होंने पीएम मोदी से दो साल तक पंजाब को हर एक साल 50000 करोड़ का वित्तीय सहायता देने की मांग की है।
दिल्लीः पंजाब के मुख्यमंत्री भगवंत मान ने आज दिल्ली में प्रधानमंत्री नरेंद्र मोदी से मुलाकात की। सीएम भगवंत मान ने इस मुलाकात के बाद कहा कि प्रधानमंत्री मोदी ने उन्हें पंजाब में जीत और मुख्यमंत्री बनने की बधाई दी। सीएम मान ने बताया कि प्रधानमंत्री ने उन्हें राष्ट्रीय सुरक्षा पर मदद का भरोसा दिया है। साथ ही उन्होंने पीएम मोदी से दो साल तक पंजाब को हर एक साल 50000 करोड़ का वित्तीय सहायता देने की मांग की है। जिससे की पंजाब को एक बार फिर से देश का नंबर एक राज्य बनाने में मदद होगी।आपको बता दें कि मुख्यमंत्री बनने के बाद भगवंत मान की पीएम मोदी से ये पहली मुलाकात है। आम आदमी पार्टी (आप) के नेता भगवंत मान ने 16 मार्च को स्वतंत्रता सेनानी भगत सिंह के गांव खटकड़ कलां में हजारों लोगों की मौजूदगी में पंजाब के मुख्यमंत्री पद की शपथ ली थी। प्रधानमंत्री मोदी ने मान को पंजाब का नया मुख्यमंत्री बनने पर उन्हें बधाई भी दी थी। गौरतलब है कि पंजाब विधानसभा चुनाव में आम आदमी पार्टी को 117 में से 92 सीट पर प्रचंड जीत मिली थी।